
DR.30.03.2017                                                        39                   

 

Agong untuk melepaskan jawatan sebagai hakim untuk berkhidmat dalam jawatan lain 
selama tempoh yang ditentukan oleh Ke Bawah Duli Yang di-Pertuan Agong jika jawatan 
lain tersebut dikhuatiri akan bercanggah dengan kedudukannya sebagai hakim. 

■1510 

Bagi hakim yang melepaskan jawatan sebagai hakim di bawah subseksyen 
8C(1)(b), seksyen 5(2)(a) Akta 45 memperuntukkan keadaan di mana hakim tersebut 
apabila menamatkan perkhidmatannya dalam jawatan yang lain itu hendaklah dilantik 
semula serta-merta untuk memegang jawatan hakim. 

Penambahbaikan yang dicadangkan pada subseksyen 8C(2) Akta 45 pula 
adalah bagi mana-mana hakim yang dikehendaki berkhidmat dalam jawatan lain demi 
kepentingan negara, saraan yang hakim itu berhak di bawah Akta 45 sepanjang tempoh 
hakim itu berkhidmat dalam jawatan lain tersebut akan dibayar oleh badan di mana hakim 
itu berkhidmat. Amaun saraan yang diterima di jawatan itu adalah tidak kurang baik 
daripada saraan yang diterima selaras dengan fasal 7, Perkara 125, Perlembagaan 
Persekutuan.  

Penambahbaikan turut dicadangkan pada subseksyen 8C(3) Akta 45 bagi 
hakim yang tidak dilantik semula untuk memegang jawatan hakim kerana tempoh 
perkhidmatan dalam jawatan tersebut melampaui umur persaraannya sebagai hakim 
dengan memperuntukkan hakim tersebut disifatkan berkhidmat sebagai hakim sehingga 
umur 66 tahun dan bersara menurut Perenggan 8(a) Akta 45. 

Selain itu, seksyen 7, subseksyen (3), Akta 45 telah memperuntukkan bahawa 
jika apa-apa pencen atau ganjaran telah dibayar kepada seseorang hakim di bawah 
mana undang-undang lain bagi tempoh yang sama dengan tempoh yang hendaklah 
dikira sebagai sebahagian daripada tempoh perkhidmatannya sebagai hakim, pencen 
dan ganjaran di bawah akta ini hendaklah dikurangkan sebanyak amaun yang telah 
dibayar. Ini bagi memastikan isu pengiraan pencen dua kali tidak akan berlaku. 

Bagi mengelakkan kekeliruan, seksyen 4, Akta 45 dipinda dengan memasukkan 
selepas subseksyen 1, subseksyen (2) yang menyatakan bahawa bagi maksud 
menghitung pencen seorang hakim, tempoh perkhidmatan seseorang hakim dalam satu 
jawatan yang lain di bawah seksyen 8C hendaklah dihitung sebagai tempoh 
perkhidmatan sebagai hakim. Selain itu subseksyen 5(2) Akta 45 telah digantikan dengan 
yang baharu bagi menjelaskan tempoh perkhidmatan bagi pencen maksimum. 

Sebagai kesimpulan, pindaan yang dibuat kepada Akta 45 adalah untuk 
mengatasi kelompangan dalam Akta 45 di samping menambah baik kaedah pemisahan 
dalam perkhidmatan kehakiman sebagaimana yang diperuntukkan di bawah seksyen 8, 
Akta 45 ini.  

Tuan Yang di-Pertua, Rang Undang-undang Akta Saraan Hakim (Pindaan) 
2017 mengandungi lima fasal seperti berikut. 

Fasal 1 mengenai tajuk ringkas dan peruntukan permulaan kuat kuasa akta 
yang dicadangkan. 

Fasal 2 bertujuan meminda seksyen 4, Akta 45 untuk memperuntukkan bahawa 
tempoh seseorang hakim berkhidmat dalam jawatan yang lain di bawah seksyen 8C 
hendaklah dihitung sebagai tempoh perkhidmatan sebagai hakim bagi maksud 
menghitung pencen hakim. 

Fasal 3 bertujuan untuk meminda subseksyen 5(2) Akta 45 yang berbangkit 
daripada pindaan yang dicadangkan kepada seksyen 8C.  

 Fasal 4 bertujuan untuk meminda perenggan 8(c) Akta 45 untuk membolehkan 
seseorang hakim meletak jawatan pada apa-apa umur tanpa kehilangan hak pencennya 
dengan syarat bahawa dia telah memegang jawatan hakim selama tempoh berterusan 
tidak kurang daripada lima tahun. Pindaan ini juga bertujuan menjelaskan bahawa 
tempoh perkhidmatan berterusan tidak kurang daripada lima tahun adalah termasuk 
tempoh perkhidmatannya sebagai pesuruhjaya kehakiman sebaik sebelum 
pelantikannya sebagai hakim. 

Fasal 5 bertujuan untuk menggantikan seksyen 8C untuk meluaskan kuasa Ke 
Bawah Duli Yang di-Pertuan Agong untuk menghendaki seorang hakim berkhidmat 
dalam jawatan yang lain pada apa-apa usia sama ada tanpa melepaskan jawatan 
sebagai hakim atau dengan melepaskan jawatannya sebagai hakim. Dalam hal keadaan 
jika seseorang hakim dikehendaki untuk berkhidmat dalam jawatan yang lain demi 
kepentingan negara, saraan yang hakim itu adalah berhak kepadanya di bawah akta 
dalam tempoh dia berkhidmat dalam jawatan yang lain itu hendaklah dibayar oleh badan 



Agong untuk melepaskan jawatan sebagai hakim untuk berkhidmat dalam jawatan lain selama tempoh yang ditentukan oleh Ke Bawah Duli Yang di-Pertuan Agong jika jawatan lain tersebut dikhuatiri akan bercanggah dengan kedudukannya sebagai hakim. #1510. Bagi hakim yang melepaskan jawatan sebagai hakim di bawah subseksyen 8C(1)(b), seksyen 5(2)(a) Akta 45 memperuntukkan keadaan di mana hakim tersebut apabila menamatkan perkhidmatannya dalam jawatan yang lain itu hendaklah dilantik semula serta-merta untuk memegang jawatan hakim. Penambahbaikan yang dicadangkan pada subseksyen 8C(2) Akta 45 pula adalah bagi mana-mana hakim yang dikehendaki berkhidmat dalam jawatan lain demi kepentingan negara, saraan yang hakim itu berhak di bawah Akta 45 sepanjang tempoh hakim itu berkhidmat dalam jawatan lain tersebut akan dibayar oleh badan di mana hakim itu berkhidmat. Amaun saraan yang diterima di jawatan itu adalah tidak kurang baik daripada saraan yang diterima selaras dengan fasal 7, Perkara 125, Perlembagaan Persekutuan. Penambahbaikan turut dicadangkan pada subseksyen 8C(3) Akta 45 bagi hakim yang tidak dilantik semula untuk memegang jawatan hakim kerana tempoh perkhidmatan dalam jawatan tersebut melampaui umur persaraannya sebagai hakim dengan memperuntukkan hakim tersebut disifatkan berkhidmat sebagai hakim sehingga umur 66 tahun dan bersara menurut Perenggan 8(a) Akta 45. Selain itu, seksyen 7, subseksyen (3), Akta 45 telah memperuntukkan bahawa jika apa-apa pencen atau ganjaran telah dibayar kepada seseorang hakim di bawah mana undang-undang lain bagi tempoh yang sama dengan tempoh yang hendaklah dikira sebagai sebahagian daripada tempoh perkhidmatannya sebagai hakim, pencen dan ganjaran di bawah akta ini hendaklah dikurangkan sebanyak amaun yang telah dibayar. Ini bagi memastikan isu pengiraan pencen dua kali tidak akan berlaku. Bagi mengelakkan kekeliruan, seksyen 4, Akta 45 dipinda dengan memasukkan selepas subseksyen 1, subseksyen (2) yang menyatakan bahawa bagi maksud menghitung pencen seorang hakim, tempoh perkhidmatan seseorang hakim dalam satu jawatan yang lain di bawah seksyen 8C hendaklah dihitung sebagai tempoh perkhidmatan sebagai hakim. Selain itu subseksyen 5(2) Akta 45 telah digantikan dengan yang baharu bagi menjelaskan tempoh perkhidmatan bagi pencen maksimum. Sebagai kesimpulan, pindaan yang dibuat kepada Akta 45 adalah untuk mengatasi kelompangan dalam Akta 45 di samping menambah baik kaedah pemisahan dalam perkhidmatan kehakiman sebagaimana yang diperuntukkan di bawah seksyen 8, Akta 45 ini. Tuan Yang di-Pertua, Rang Undang-undang Akta Saraan Hakim (Pindaan) 2017 mengandungi lima fasal seperti berikut. Fasal 1 mengenai tajuk ringkas dan peruntukan permulaan kuat kuasa akta yang dicadangkan. Fasal 2 bertujuan meminda seksyen 4, Akta 45 untuk memperuntukkan bahawa tempoh seseorang hakim berkhidmat dalam jawatan yang lain di bawah seksyen 8C hendaklah dihitung sebagai tempoh perkhidmatan sebagai hakim bagi maksud menghitung pencen hakim. Fasal 3 bertujuan untuk meminda subseksyen 5(2) Akta 45 yang berbangkit daripada pindaan yang dicadangkan kepada seksyen 8C. Fasal 4 bertujuan untuk meminda perenggan 8(c) Akta 45 untuk membolehkan seseorang hakim meletak jawatan pada apa-apa umur tanpa kehilangan hak pencennya dengan syarat bahawa dia telah memegang jawatan hakim selama tempoh berterusan tidak kurang daripada lima tahun. Pindaan ini juga bertujuan menjelaskan bahawa tempoh perkhidmatan berterusan tidak kurang daripada lima tahun adalah termasuk tempoh perkhidmatannya sebagai pesuruhjaya kehakiman sebaik sebelum pelantikannya sebagai hakim. Fasal 5 bertujuan untuk menggantikan seksyen 8C untuk meluaskan kuasa Ke Bawah Duli Yang di-Pertuan Agong untuk menghendaki seorang hakim berkhidmat dalam jawatan yang lain pada apa-apa usia sama ada tanpa melepaskan jawatan sebagai hakim atau dengan melepaskan jawatannya sebagai hakim. Dalam hal keadaan jika seseorang hakim dikehendaki untuk berkhidmat dalam jawatan yang lain demi kepentingan negara, saraan yang hakim itu adalah berhak kepadanya di bawah akta dalam tempoh dia berkhidmat dalam jawatan yang lain itu hendaklah dibayar oleh badan.